b'\n_START_ARTICLE_\nSniper Alley\n_START_PARAGRAPH_\nSniper Alley var det uformelle navnet p\xc3\xa5 hovedgaten i Sarajevo under Bosnia-krigen. Snikskyttere var plasserte langs gaten og den ble fryktet blant sivilbefolkningen._NEWLINE_Veien g\xc3\xa5r mellom det industrielle omr\xc3\xa5det og den gamle delen av byen hvor det kulturelle er samlet. Langs veien er det mange h\xc3\xb8ye bygninger som gav mange gode plasseringer for snikskyttere. Fjellene i n\xc3\xa6rheten av veien var ogs\xc3\xa5 gode utgangspunkter for snikskyttere, da det var trygg avstand og gav god oversikt over byen. Sarajevo var under konstant beleiring under hele krigen, men folk var allikevel tvunget til \xc3\xa5 bevege seg rundt for \xc3\xa5 overleve, men samtidig risikerte de ogs\xc3\xa5 livene sine. Skilt hvor det stod \xc2\xabPazi \xe2\x80\x93 Snajper!\xc2\xbb (Pass opp \xe2\x80\x93 snikskyttere!) ble vanlige. Folk kunne enten bevege seg raskt og l\xc3\xb8pe eller vente p\xc3\xa5 FN-biler og brukte dem som skjold. If\xc3\xb8lge informasjon samlet i 1995 ble 1 030 personer s\xc3\xa5ret og 225 drept, derav 60 som var barn._NEWLINE_Sniper Alley har blitt fremstilt i flere filmer bla, The Peacemaker og Welcome to Sarajevo.'